cyanic-selkie/wikianc huggingface dataset:
ஜெயிலர்
இப்படம் பிப்ரவரி 2022 இல் அதிகாரப்பூர்வமாக "தலைவர் 169" என்ற பெயருடன் அறிவிக்கப்பட்டது. இது ரஜினிகாந்தின் 169 வது படமாகும். அதே நேரத்தில் அதிகாரப்பூர்வமாக "ஜெயிலர்" என்ற தலைப்பு சூன் மாதம் அறிவிக்கப்பட்டது. முதன்மை புகைப்படம் எடுக்கும் பணி ஆகத்து 2022 இல் சென்னையில் தொடங்கி சூன் 2023 இல் முடிக்கப்பட்டது. படத்திற்கு அனிருத் ரவிச்சந்திரன் இசையமைத்துள்ளார். ஒளிப்பதிவை விஜய் கார்த்திக் கண்ணன் மற்றும் படத்தொகுப்பை ஆர். நிர்மல் ஆகியோர் கையாண்டுள்ளனர்.
தயாரிப்பு
2022 பெப்ரவரி 10 அன்று, சன் பிக்சர்ஸ் தனது அடுத்த படத்தில் இயக்குநர் நெல்சன் இயக்கத்தில் ரஜினிகாந்த் நடிப்பார் என அதிகாரப்பூர்வமாக அறிவித்தது. ரஜினியின் 169வது படமான, இதற்கு தற்காலிகமாக தலைவர் 169 என்று பெயரிடப்பட்டது. 2022 சூன் 17 அன்று ஜெயிலர் என்ற தலைப்பு அறிவிக்கப்பட்டது. பட விளம்பரத்தில் நெல்சன் எழுத்தில் படம் உருவாவதாக வெளிப்படுத்தியது. ரஜினிகாந்த் எழுதிய கதையிலிருந்து கே. எஸ். ரவிக்குமார் திரைக்கதை எழுதுவார் என்று முந்தைய செய்திகளை நிராகரித்தது. டாக்டர் (2021) மற்றும் பீஸ்ட் (2022) ஆகிய படங்களில் பணியாற்றிய அதே குழுவினருடன் நெல்சன் இதிலும் பணியாற்றினார். விஜய் கார்த்திக் கண்ணன் ஒளிப்பதிவையும், ஆர். நிர்மல் படத்தொகுப்பினையும் செய்துள்ளனர். நெல்சன் ரஜினிகாந்துடன் இணைந்த முதல் படமும் இதுவாகும்.
படப்பிடிப்பு
சோதனை படப்பிடிப்பு சூலை 2022 இன் பிற்பகுதியில் சென்னையில் நடைபெற்றது. மேலும் முதன்மை புகைப்படம் எடுக்கும் பணி ஆகத்து 3 அன்று ஐதராபாத்தில் தொடங்கி, முதன்மை புகைப்படம் எடுக்கும் பணி 1 சூன் 2023 இல் முடிக்கப்பட்டது. இருப்பினும், ஐதராபாத்தில் குறைந்தது மூன்று வாரங்கள் நீடிக்கும் என்று எதிர்பார்க்கப்பட்ட வேலைநிறுத்தம் காரணமாக படப்பிடிப்பு தொடங்குவது காலவரையின்றி தாமதமானது. பின்னர், இதன் படப்பிடிப்பு ஆகத்து 22ஆம் தேதி சென்னையில் தொடங்கியது. அக்டோபரில் கடலூரிலும் படப்பிடிப்பு நடந்து கொண்டிருந்தது. சனவரி 2023 இல், ஜெய்சால்மரில் குறைந்த கால படப்பிடிப்பு தொடங்கியது. அடுத்த மாதம், சாது கோகிலா கன்னட பதிப்பில் யோகி பாபுவின் பாத்திரத்தை மீண்டும் நடிப்பதாக அறிவிக்கப்பட்டதன் மூலம் படப்பிடிப்பு மங்களூரில் தொடங்கியது. மார்ச் மாதம், படத்தின் இறுதிக் காட்சி கேரளாவில் உள்ள சாலக்குடியில் உள்ள அதிரப்பில்லி நீர்வீழ்ச்சியில் படமாக்கப்பட்டது.
தலைப்பு சர்ச்சை
சூலை 2023 இல், இயக்குநர் சக்கிர் மடத்தில் தனது மலையாளப் படத்திற்கான ஜெயிலர் என்ற தலைப்பை 2021 இல் தென்னிந்தியத் திரைப்பட வர்த்தக சபையில் முதலில் பதிவு செய்ததாகக் கூறி, படத்தின் தலைப்பை மாற்ற தயாரிப்பாளர் கலாநிதி மாறனிடம் கோரிக்கை வைத்தார். பின்னர், இயக்குனர் பிரச்சினையை நீதிமன்றத்திற்கு கொண்டு சென்று அதே தலைப்பில் சன் பிக்சர்ஸ் மீது சட்டப்பூர்வ புகாரை தாக்கல் செய்தார்.
இசை
பேட்ட (2019), தர்பார் (2020) ஆகிய படங்களுக்குப் பிறகு ரஜினிகாந்துடன் மூன்றாவது முறையாகவும், கோலமாவு கோகிலா (2018), டாக்டர் (2021), மற்றும் பீஸ்ட் (2022) ஆகிய படங்களைத் தொடர்ந்து நெல்சனுடன் நான்காவது படத்திலும் அனிருத் ரவிச்சந்தர் இசையமைத்துள்ளார். "காவாலா" என்ற தலைப்பில் முதல் தனிப்பாடல் 2023 சூலை 6 அன்று வெளியிடப்பட்டது. "ஹும் - தலைவர் அழைப்பரா" என்ற தலைப்பில் இரண்டாவது தனிப்பாடல் 2023 சூலை 17 அன்று வெளியிடப்பட்டது. "ஜூஜூபி" என்ற தலைப்பில் மூன்றாவது தனிப்பாடல் 2023 சூலை 26 அன்று வெளியிடப்பட்டது. 8 பாடல்களைக் கொண்ட இந்த இசைத்தொகுப்பு 2023 சூலை 28 அன்று வெளியிடப்பட்டது. "ரத்தமாரே" என்ற தலைப்பில் நான்காவது தனிப்பாடல் 2023 சூலை 26 அன்று வெளியிடப்பட்டது.
வெளி இணைப்புகள்
பகுப்பு:2023 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:ரசினிகாந்து நடித்துள்ள திரைப்படங்கள் பகுப்பு:அனிருத் ரவிச்சந்திரன் இசையமைத்த திரைப்படங்கள்
பர்கன்டி கலவை
பர்கன்டி கலவை (Burgundy mixture) என்பது போர்டோ கலவையைப் போல் பயன்படுத்தும் ஒரு பூசணக் கொல்லியாகும்.
செய்முறை
ஒரு கிலோ மயில் துத்தம் மற்றும் ஒரு கிலோ சோடியம் கார்பனேட்டு இவைகளை ஒன்றாக பத்து லிட்டர் தண்ணீரில் கலந்து பசையாக உருவாக்க வேண்டும். மரத்தில் ஏற்படும் காயங்களுக்கும் மற்றும் கவாத்து செய்வதால் ஏற்படும் காயங்களுக்கும் இதை பூச வேண்டும். அவ்வாறு வெட்டு காயங்களைப் பாதுகாக்கா விட்டால் எளிதாக பூசணம், பக்டீரியா, நுண்ணுயிரிகள் போன்றவை உள்சென்று நோய்களை உருவாக்கும்.
வரலாறு
மாசன் என்பவர் 1887 ஆம் ஆண்டில் பிரான்சில் பர்கன்டி இடத்தில் போர்டோ கலவைக்குப் பதிலாக இதைப் பயன்படுத்தியதால் பர்கன்டி கலவை என்று அழைக்கப்பட்டது. பர்கன்டிகலவையை போர்டோ கலவையைப் போல் தயார் செய்ய வேண்டும். இதில் நீர்த்த சுண்ணாம்பிற்குப் போல் சோடியம் கார்பனேட் சேர்க்க வேண்டும்
உசாத்துணை
தமிழ்நாடு வேளாண்மைப் பல்கலைக்கழகம், திறந்தவெளி மற்றும் தொலைதூரக் கல்வி இயக்ககம், கோவை வெளியிட்ட பயிர்நோயியல் மற்றும் நூர்புழுவியல் நூல்
பகுப்பு:பூஞ்சைக் கொல்லிகள் பகுப்பு:செப்பு சேர்மங்கள் பகுப்பு:தாமிரம்(II) சேர்மங்கள்
புரொலாக்
புரோலாக்(Prolog) என்பது நிரலிகள் (programs) எழுத பயன்படும் ஒரு கணினி மொழியாகும். குறிப்பாக, ஏரணத்தை (ஏரணம் - logic ) அடிப்படையாக வைத்து இந்த நிரலிகள்  படுகின்றன. இந்த மொழி முதலில் செயற்கை அறிவுத் துறையில் (செயற்கை அறிவு - artificial intelligence) ஆராய்ச்சிக்காகப் பயன் படுத்தப் பட்டது. இப்பொழுது, இது மற்ற கணிப்பியல் மொழி போலவே பல பயன்பாட்டுக்கும் உதவி உள்ளதாக இருக்கின்றது.
உத்குடியாசனம்
உத்குடியாசனம் (Utkudiasana) என்பது யோகாசன செய்முறை நிலைகளில் ஒன்று. இது இந்து சமயங்களில் இறைவனது திருவுருவச் சிலைகளை அமர்ந்தவாறு அமைக்கும் ஓரு வடிவமுமாகும். இந்த ஆசன முறை ஒரு காலை நேராக மடித்து பீடத்தில் ஊன்றியும், மறுகாலை நேராக கீழே தொங்கவிட்டவாறும் அமைந்திருப்பதாகும். இந்த ஆசனத்தில் இறைவனுடைய திருமேனி நேராகவும், கம்பீரமாகவும் அமைந்துள்ளது. இந்த ஆசன முறையில் யோக தட்சிணாமூர்த்தியும், அய்யானார் சாமிகளும் அமைக்கப்படுகின்றன.
புரொலாக்
ஒவ்வொரு மொழிக்கும் ஒரு அடிப்படைக் கோட்பாடு உண்டு. எடுத்துக் காட்டாக, ஜாவா (Java) என்ற கணினி மொழி செயல்முறை (procedural programming) என்ற அடிப்படைக் கருத்தை வைத்து உருவாக்கப் பட்டுள்ளது. அது போலவே, புரோலாக் என்ற மொழியும்  ஏரணம் (logic) என்பதை அடிப்படைக் கோட்பாடாக வைத்து உருவாக்கப் பட்டது. எனவே, புரொலாக் ஒரு ஏரண மொழியாகும். கீழே ஒரு எடுத்துக்காட்டு கொடுக்கப் பட்டுள்ளது.
உத்குடியாசனம்
ஆதாரங்கள்
பகுப்பு:யோகாசனங்கள் பகுப்பு:இந்து சமயம்
புரொலாக்
விளக்கங்கள் /*  */  என்ற குறியீட்டுக்குள் கொடுக்கப்பட்டுள்ளன.
(அ) மாட்டுக்கு நான்கு கால்கள்.           /*விளக்கம்:  அதாவது, ஒவ்வொரு மாட்டுக்கும் நான்கு கால்கள். */
(ஆ) செவலை என்பது எங்கள் மாடு.
வினவல்: செவலைக்கு எத்தனை கால்கள்?   /* விளக்கம்:  வினவல் - query */
இந்தக் கேள்விக்கு விடை காண, ஏரணத்தில் ஒரு சிறு  நிரலி எழுதலாம். கீழே உள்ள நிரலியில், இரண்டு வரிகள் உள்ளன. ஒவ்வொரு வரியும் ஒரு (ஏரணத்தில் எழுதப்பட்ட) தொடர் (statement) ஆகும். ஒவ்வொரு வரியையும் வலது புறத்தில் இருந்து இடது புறமாகப் படிக்க வேண்டும்.
/* ஏரண நிரலி #1 - logic program #1    */
/* விளக்கம்: X என்பது ஒரு மாடு என்று வைத்துக்கொண்டால், X-க்கு 4 கால்கள். */
(1) கால்கள்(X, 4) :- மாடு(X).
/* செவலை என்பது ஒரு மாடு. */
(2) மாடு(செவலை).
வினவல்: ?கால்கள்(செவலை, Y) /* செவலைக்கு Y கால்கள் என்றால், Y-இன் மதிப்பு என்ன? */
இந்த வினவலுக்கு விடைகாண, கால்கள்(செவலை,Y) என்பதை எடுத்து  நிரலியில் ஒவ்வொரு வரியின்  இடப் புறத்திலும்  பொறுத்திப் பார்க்க  வேண்டும். நிரலியில் இரண்டு வரிகள் உள்ளன. (2)-ஆம் வரியில் கால்கள்(செவலை, Y) என்பது பொருந்தாது. ஆனால், இது (1)-ஆம் வரியில் பொருந்துவதுபோல் தெரிகின்றது. X-இன் மதிப்பு செவலை என்றும், Y-இன் மதிப்பு 4 என்று வைத்துக் கொண்டால், கால்கள்(X, 4) என்பதற்கும் கால்கள்(செவலை, Y) என்பதற்கும் முழுப்  பொருத்தம் கிடைத்து விடுகின்றது. அதாவது, கால்கள்(X, 4) என்பது கால்கள்(செவலை, 4) என்றும், கால்கள்(செவலை, Y) என்பது கால்கள்(செவலை, 4) என்றும் ஆகின்றன. பொருத்தம் நிறைவடைகின்றது. இதில், நமக்குக் கிடைத்த சமன்பாடுகள்: X = செவலை, Y = 4. செவலைக்கு 4 கால்களானால், (1)-ஆம் வரியின் படி, செவலை ஒரு மாடு என்று மெய்ப்பிக்க  வேண்டும். அதாவது, மாடு(செவலை) என்பதை அடுத்த வினவலாக எடுத்துக் கொண்டு, நிரலியில் அது எங்கே பொருந்துகின்றது என்று பார்க்க வேண்டும். மாடு(செவலை) என்பது (1)-ஆம் வரியின் இடப்புறத்தில் பொருந்த வில்லை. ஆனால், நல்ல வேளையாக, (2)-ஆம் வரியில் பொருந்துகின்றது. இத்துடன் நிரலியின் செயல்பாடு (execution) முடிவடைகின்றது. நமக்கு வேண்டிய விடை முன் கூறிய சமன்பாட்டில் உள்ளது: X = செவலை, Y = 4. அதாவது, கால்கள்(செவலை, Y)-யில், Y-இன் மதிப்பு 4. அதாவது, செவலைக்கு 4 கால்கள்.
ஒரு ஏரண நிரலி (logic program) இவ்வாறுதான் செயல்படுத்தப் படுகின்றது. மேல் கண்ட நிரலியை ஆங்கிலத்தில் எழுதினால், புரோலாக் நிரலி கிடைக்கும்:
(1) legs(X,4) :- cow(X).
Query: ?-legs(sevalai,Y)
எனவே, புரோலாக் (Prolog) என்ற இந்த மொழியின் அடிப்படைக் கோட்பாடுகள் (அதாவது, வேர்கள் - roots) ஏரணத்தில்    உள்ளது  சொல்லலாம். மேலும் பல பிற நிரலாக்க மொழிகளைப் (programming languages) போலன்றி, புரோலாக் மொழியில் ஒவ்வொரு தொடரும் (தொடர் - statement ) மெய் என்ற தன்மை உடையது. எடுத்துக் காட்டாக,  மேலே குறிப்பிடப்பட்டுள்ள ஏரண நிரலி #1 -இல், மாடு(செவலை)    என்பது  ஒரு மெய்யான  கூற்று. அதாவது, செவலை என்பது ஒரு மாடு  என்பது  உண்மை. இது போல, புரோலாக் மொழியில் ஒவ்வொரு தொடரும் ஒரு  மெய்யான கூற்று; அதாவது, மெய்யான ஒரு கூற்றைச்  சாற்றுகின்றது (சாற்று - declare). அதனால், புரோலாக் மொழியை ஒரு மெய் சாற்று மொழி (declarative  language) என்று அழைக்கலாம். இந்த நிரலியைச் செயலாற்ற (செயலாற்று - execute ) வேண்டுமாயின், நாம் ஒரு வினாவைக் கேட்க வேண்டும். இந்த வினா வினவல் (query ) என்று அழைக்கப் படும். எனவே, நாம் ஒரு வினவலைக் கேட்டால்,  புரோலாக்  அந்த வினவலை ஏற்றுக்  கொண்டு அதற்கு விடை கண்டு பிடிக்க முயற்சி செய்கின்றது. முயற்சியில் வெற்றி பெற்றால், விடை கொடுக்கப்படும். முயற்சி தோல்வி அடைந்தால், தோல்வி என்று பதில் கொடுக்கப் படும். ஏரண நிரலி #1 -இல், ?கால்கள்(செவலை, Y) என்ற வினவலுக்கு விடை கிடைத்துள்ளது; அதாவது Y=4 என்பதுதான் அந்த விடை. ஆனால், ?கால்கள்(கன்றுக்குட்டி, Y) என்ற வினவல் வெற்றி அடையாது. எனவே,தோல்வி என்று பதில் கிடைக்கும்.
புரோலாக் என்ற இந்த   ஏரண நிரலாக்க  மொழி (logic programming language) முதலில் அலைன் கோல்மரார்  (Alain Colmerauer) என்பவரின்  குழுவால் பிரான்சிலுள்ள மார்செல் (Marseille) என்ற ஊரில்  1970களின் முற்பகுதியில் உருவாக்கப்பட்டது, மேலும் முதல் புரோலாக் அமைப்பு 1972 இல் அலைன் கால்மராவர் மற்றும் ஃபிலிப் ரௌசல் ஆகியோரால் உருவாக்கப்பட்டது.
முதல் தர்க்க நிரலாக்க மொழிகளில் புரோலாக் ஒன்றாகும், மேலும் அதுவே அதுபோன்ற மிகவும் பிரபலமான மொழிகளில் ஒன்றாக இன்றும் விளங்குகிறது. மேலும் அதனுடன் பல இலவச மற்றும் வணிகரீதியான செயல்படுத்தல்களும் கிடைக்கின்றன. தொடக்கத்தில் இயல்பான மொழி செயலாக்கத்தையே குறிக்கோளாகக் கொண்டிருந்த இந்த மொழி, அப்போதிலிருந்து தேற்ற நிரூபணம், வல்லுநர் முறைமைகள், கேம்கள், தானியக்க பதிலளிப்பு முறைமைகள், மெய்ப்பொருள் மூல ஆராய்ச்சி மற்றும் நுண்ணிய கட்டுப்பாட்டு முறைமைகள் போன்ற பிற பகுதிகளுக்கும் விரிவாக்கப்பட்டது. தற்கால புரோலாக் சூழல்கள் வரைவியல் பயனர் இடைமுகங்கள், நிர்வாக மற்றும் நெட்வொர்க் பயன்பாடுகள் உருவாக்கத்தை ஆதரிக்கின்றன.
சொற்றொடர் இலக்கணம் & சொற்பொருள்
"செவலை என்பது ஒரு மாடு" என்பதைப் பல வகையாகக் குறிக்கலாம். எடுத்துக்காட்டாக, செவலை-மாடு அல்லது (செவலை)மாடு என்று குறிக்கலாம். ஏரணத்தில் மாடு(செவலை) என்று குறிக்கப்படும். எனவே, புரோலாக் மொழியிலும்   மாடு(செவலை) என்றே குறிக்கப்படுகின்றது. (மாடு(செவலை) என்பதைச் செவலை ஒரு மாடு என்று  படித்துக் கொள்ள வேண்டும்.) செவலை என்பது ஒரு குறிப்பிட்ட மாட்டைக் குறிக்கின்றது. அதுபோலவே, "செவலை என்பது ஒரு ஆடு" என்பதை ஆடு(செவலை), "செவலை என்பது ஒரு பன்றி" என்பதை பன்றி(செவலை) என்றும் குறித்துக் கொள்ளலாம். இனி, "X என்ற ஒன்று மாடு" என்பதை மாடு(X) என்றும், "X என்ற ஒன்று பன்றி" என்பதை பன்றி(X) என்றும் குறிக்கலாம். "ஒவ்வொரு மாட்டுக்கும் நான்கு கால்கள்" என்பதைக் குறிக்க  "X என்பது ஒரு மாடு என்று ஆனால், X-க்கு 4 கால்கள்" என்று மாற்றி எழுதி, பிறகு    "மாடு(X) என்பது உண்மையானால் கால்கள்(X,4)" என்று குறிக்கலாம். இதையே ஏரணத்தில் "மாடு(X) => கால்கள்(X,4)" என்று குறிப்பர். இதைக் கொஞ்சம் மாற்றி, "கால்கள்(X,4) <= மாடு(X)" என்று குறிக்கலாம். புரோலாக் மொழியில் இதை "கால்கள்(X,4) :- மாடு(X)" என்று குறிப்பர். இதை, "X-க்கு 4 கால்கள், X என்பது மாடானால்" என்று படிக்க வேண்டும். இத்துடன் செவலை என்பது ஒரு மாடு என்பதையும் சேர்த்து, ஒரு புரோலாக் நிரலி (program) தமிழில் எழுதலாம்.
மாடு(செவலை).
இதுவே ஆங்கிலத்தில்:
legs(X,4) :- cow(X).
cow(sevalai).
இது போலவே, இன்னொரு நிரலியையும் எழுதலாம்:
/* X என்பவர் Y  என்பவரின் தாத்தா;  X என்பவர் Z-இன் தந்தை  என்றும், Z  என்பவர் Y-இன் தந்தை என்றும் ஆனால். */
தாத்தா(X,Y) :- தந்தை(X,Z), தந்தை(Z,Y).
/* இடும்பன் அறிவுமணியின் தந்தை */
தந்தை(இடும்பன், அறிவுமணி).
/* அறிவுமணி எழினியின் தந்தை */
மேற்கண்ட நிரலியில், தாத்தா, தந்தை என்பவை உறவு முறையைக் (relation) குறிக்கும் சொற்கள். இவற்றை நாம் புரோலாக் மொழியில் தொடர்பு முறை என்று சொல்கின்றோம். அதாவது, தந்தை(இடும்பன், அறிவுமணி) என்பதில், தந்தை என்பது இடும்பன் என்பவர்க்கும் அறிவுமணி என்பவர்க்கும் உள்ள தொடர்பைக் குறிப்பது. அது போலவே, கால்கள்(X,4) என்பதில், கால்கள் என்பது X-க்கும் 4-க்கும் உள்ள தொடர்பைக் குறிப்பது. எனவே, தாத்தா, தந்தை, கால்கள் ஆகியன தொடர்புகள் (relations) என்றழைக்கப் படும்.
புரோலாகில், நிரல் தர்க்கமானது தொடர்புகளாகக் குறிப்பிடப்படுகின்றன, இந்த தொடர்புகளின் மீது ஒரு வினவலை நிகழ்த்துவதன் மூலம் ஒரு கணக்கீடு தொடங்கப்படுகிறது. தொடர்புகளும் வினவல்களும் புரோலாகின் ஒற்றைத் தரவு வகையான உறுப்பின் மூலம் கட்டமைக்கப்படுகின்றன. தொடர்புகள் உட்கூறுகளால் (க்ளாஸ்) வரையறுக்கப்படுகின்றன. ஒரு வினவல் கொடுக்கப்பட்டால், புரோலாக் எஞ்சின் புறம்பான வினவலின் ஒரு தீர்மான நிராகரிப்பைக் கண்டுபிடிக்க முயற்சிக்கும். புறம்பான வினவல் நிராகரிக்கப்படலாம் எனில், அதாவது உட்கூறுகளினை ஒன்றாக்கும் மற்றும் புறம்பான வினவலைக் கொண்டுள்ள ஒற்றைத் தொகுப்பை தவறு எனக் குறிக்கும், அனைத்து எளிய மாறிகளுக்குமான குறிப்பிடுதல் ஒன்று கண்டறியப்படுகிறது, கண்டறியப்பட்ட குறிப்பிடுதல் பயன்படுத்தப்பட்டபிறகான உண்மையான வினவலே நிரலின் தர்க்கரீதியான விளைவு என அது பின்பற்றுகிறது. இதனால் புரோலாக் (மற்றும் பிற தர்க்க நிரலாக்க மொழிகள்) குறிப்பாக தரவுத்தளம், குறிப்பியல் கணிதவியல் மற்றும் மொழி பாகுபடுத்திப் பயன்பாடுகள் ஆகியவற்றுக்கு பயன்மிக்கதாகிறது. புரோலாக் தூய்மையல்லாத பயனிலைகளை அனுமதிப்பதால், குறிப்பிட்ட சிறப்புப் பயனிலைகளின் உண்மை மதிப்பைச் சொதித்தல் என்பது, ஒரு மதிப்பை திரையில் அச்சிடுதல் போன்ற சில குறிப்பிடத்தக்க பக்க விளைவுகளை உடையதாக இருக்கலாம். இதனால், தர்க்கரீதியான நெறிமுறை வசதிப்படாத போது, நிரலாக்குநர் ஓரளவுக்கு மரபான கட்டளையிடு நிரலாக்கத்தைப் பயன்படுத்த முடிகிறது. இதில் "தூய புரோலாக்" என்னும் முழுக்க முழுக்க தர்க்கரீதியான துணைக்குழு உள்ளது, மேலும் எண்ணற்ற கூடுதல் தர்க்க அம்சங்களையும் கொண்டுள்ளது.
தரவு வகைகள்
புரோலாகின் ஒற்றைத் தரவு வகை உறுப்பாகும். உறுப்புகள் என்பவை அணுக்கள், எண்கள் , மாறிகள் அல்லது கூட்டு உறுப்புகள்  என்பவையாக இருக்கலாம்.
கூட்டு உறுப்புகளின் சிறப்பு நிகழ்வுகள்:
விதிகளும் உண்மைகளும்
புரோலாக் நிரல்கள் உட்கூறுகளால் வரையறுக்கப்படும் தொடர்புகளை விவரிக்கின்றன. தூய புரோலாக் ஹார்ன் உட்கூறுகளுக்கு மட்டுமே என்ற வரம்புடையவை. உட்கூறுகளில் இரு வகைகள் உள்ளன: உண்மைகள் மற்றூம் விதிகள். ஒரு விதியானது இவ்வடிவில் இருக்கும்
Head :- Body.
மேலும், அது "Head is true if Body is true" எனப் படிக்கப்படும். ஒரு விதியின் முக்கியப் பகுதியில் பயனிலைகளின் அழைப்புகள் இடம்பெறும், அவை விதியின் குறிக்கோள்கள் என அழைக்கப்படுகின்றன. என்ற உட்கட்டமைக்கப்பட்ட பயனிலையானது, (அதாவது  என்ற பெயருடைய ஒரு 2-எண் ஆப்பரேட்டர்) குறிக்கோள்களின் இணைப்பைக் குறிக்கிறது, மேலும்   என்பது பிரிப்பைக் குறிக்கிறது. இணைப்புகளும் பிரிப்புகளும் முக்கியப் பகுதிக்குள் மட்டுமே இடம்பெறும், அவை ஒரு விதியின் தலைப்பில் இடம்பெறாது.
வெற்று முக்கியப் பகுதிகளைக் கொண்ட உட்கூறுகள் உண்மைகள் என அழைக்கப்படுகின்றன. ஓர் உண்மைக்கான எடுத்துக்காட்டு பின்வருமாறு:
கேட்(டாம்).
இது பின்வரும் விதிக்கு சமமானதாகும்:
பூனை (டாம்) :- மெய்.
உட்கட்டமைக்கப்பட்ட பயனிலை  என்பது எப்போதுமே மெய்யாகும்.
மேலே கூறப்பட்ட உண்மையிருக்கும்பட்சத்தில், ஒருவர் இவ்வாறு கேட்கலாம்:
டாம் ஒரு பூனையா?
?- பூனை (டாம்). ஆம்
எதெல்லாம் பூனை?
?- cat(X). X = tom
பல உட்கட்டமைக்கப்பட்ட பயனிலைகளின் தொடர்புடைய இயல்பினால், வழக்கமாக அவற்றைப் பல திசைகளில் பயன்படுத்தமுடியும். எடுத்துக்காட்டுக்கு,  என்பதை ஒரு பட்டியலின் (,   எனும் பட்டியல் கொடுக்கப்பட்ட நிலையில்) நீளத்தைக் கண்டுபிடிக்கப் பயன்படுத்தலாம், அதே போல், கொடுக்கப்பட்ட நீளத்தின்  பட்டியல் அடிப்படையமைப்பை உருவாக்கவும் பயன்படுத்தலாம், மேலும் பட்டியல் அடிப்படையமைப்பு பட்டியல் நீளங்கள் ஆகிய இரண்டையும்  கண்டுபிடிக்கவும் பயன்படுத்தலாம். இதே போல்,  என்பதை இரண்டு பட்டியல்களை (  மற்றும்   ஆகியவை கொடுக்கப்பட்ட நிலையில்,  ) இணைக்கவும் கொடுக்கப்பட்ட பட்டியலைப் பிரிக்கவும் (  எனும் ஒரு பட்டியல் கொடுக்கப்பட்ட நிலையில்,  ) பயன்படுத்தலாம். இந்தக் காரணத்தினால், பல புரோலாக் நிரல்களுக்கு ஒப்பீட்டில் சிறிதான ஒரு லைப்ரரி பயனிலை குழு பயன்படுத்தப்படுகிறது.
ஒரு பொது தேவை மொழியாக, புரோலாக் பல்வேறு உட்கட்டமைக்கப்பட்ட பயனிலைகளையும் கொண்டுள்ளது, அவஒ திரும்பத் திரும்ப நிகழ்வும் செயல்களைச் செய்கின்றன, எ.கா.: உள்ளீடு/வெளியீடு, படங்களைப் பயன்படுத்துதல் மற்றும் இயக்கமுறைமையுடன் தொடர்புகொள்ளுதல். இந்த பயனிலைகளுக்கு தொடர்புடைய பொருள் கொடுக்கப்படுவதில்லை, மேலும் இவை கணினியில் இவை வழங்கும் பக்க விளைவுகளுக்குப் பயன்மிக்கவையாகும். எடுத்துக்காட்டுக்கு,  எனும் பயனிலை திரையில் ஓர் உறுப்பைக் காண்பிக்கும்.
மதிப்பீடு
ஒரு புரோலாக் நிரலின் செயல்படுத்தல் என்பது, பயனர் வினவல் என்னும் ஓர் ஒற்றைக் குறிக்கோளை இடுவதிலிருந்து தொடங்குகிறது. தர்க்கரீதியாக, புரோலாக் எஞ்சின் ஒரு புறம்பான வினவலின் தீர்மான நிராகரிப்பைக் கண்டறிய முயற்சிக்கிறது. புரோலாக் பயன்படுத்தும் தீர்மான முறை SLD தீர்மானம் என அழைக்கப்படுகிறது. புறம்பான வினவல் நிராகரிக்கப்பட முடியும் எனில், அது, தேவையான சரியான மாறி பிணைப்புகள் உள்ள வினவலே நிரலின் தர்க்கரீதியான விளைவு என்னும் கருத்தைப் பின்பற்றுகிறது. இந்நிகழ்வில், உருவாக்கப்பட்ட அனைத்து மாறி பிணைப்புகள் பயனருக்கு அறிவிக்கப்படுகின்றன, மேலும் அந்த வினவல் வெற்றிபெற்றதாகக் கருதப்படும். செயல்பாட்டியல் ரீதியாக, புரோலாகின் செயல்படுத்தல் உத்தியை பிற மொழிகளில் உள்ள சார்பு அழைப்புகளின் பொதுமையாக்கலாகக் கருதலாம், பல உட்கூறு தலைப்புகள் கொடுக்கப்பட்ட ஒரு அழைப்புடன் பொருந்தக்கூடும் என்பதே ஒரு வேறுபாடாகும். இந்நிகழ்வில், கணினி ஒரு தேர்வு-புள்ளியை உருவாக்குகிறது, முதல் மாற்று வழியுடன் குறிக்கோளை ஒன்றிணைக்கிறது, பின்னர் முதல் மாற்று வழியுடனான குறிக்கோள்களுடன் தொடர்ந்து செயல்படுகிறது. ஏதேனும் ஒரு குறிக்கோள் நிரலை இயக்கும் செயலில் தோல்வியடைந்தால், மிக சமீபத்திய தேர்வு-புள்ளியிலிருந்து உருவாக்கப்பட்ட அனைத்து மாறி பிணைப்புகளும் செயல்தவிர்க்கப்படுகின்றன, மேலும் தேர்வு-புள்ளியின் அடுத்த மாற்று வழியினைக் கொண்டு செயல்படுத்தல் தொடர்கிறது. இந்த செயல்படுத்தல் உத்தி காலவரிசை பின்தடமறிதல் என அழைக்கப்படுகிறது. எடுத்துக்காட்டுக்கு:
mother_child(trude, sally). father_child(tom, sally). father_child(tom, erica). father_child(mike, tom). sibling(X, Y) :- parent_child(Z, X), parent_child(Z, Y). parent_child(X, Y) :- father_child(X, Y). parent_child(X, Y) :- mother_child(X, Y).
?- father_child(Father, Child).
பின் தடமறிதலில் செல்லுபடியாகக்கூடிய அனைத்து பதில்களையும் கண்டறிகிறது.
மேலே குறிப்பிட்டது போன்ற குறியீட்டுடன்,  என்ற வினவலும் வெற்றியடைகிறது. ஒருவர் விரும்பினால் தொடர்புடைய வரம்புகளை விவரிக்க கூடுதல் குறிக்கோள்களையும் செருகலாம்.
சுழற்சிகளும் மறுநிகழ்வுகளும்
மறுநிகழ் பயனிலைகளைப் பயன்படுத்துவதன் மூலம் மறுநிகழ் வழிமுறைகளைச் செயல்படுத்தலாம்.
புறம்பாக்கல்
என்னும் உட்கட்டமைக்கப்பட்ட புரோலாக் பயனிலை புறம்பாக்கலை தோல்வியாக வழங்குகிறது, அது ஒருபோக்கற்ற பகுத்தறிதலுக்கு அனுமதிக்கப்படுகிறது. legal(X) :- \+ illegal(X) என்னும் விதியிலுள்ள  என்பது
,
பின்வருமாறு கணக்கிடப்படுகிறது: புரோலாக்  ஐ நிரூபிக்க முயற்சிக்கிறது. குறிக்கோளுக்கான நிரூபணம் கண்டறியப்பட முடிந்தால், முதல் குறிக்கோள் (அதாவது, ) தோல்வியடைகிறது. நிரூபணம் எதுவும் கிடைக்கவில்லை எனில், முதல் குறிக்கோள் வெற்றியடைகிறது. ஆகவே, குறிக்கோள் நிரூபிக்கப்படாவிட்டால்  என்ற வினவல் வெற்றியடைகிறது என்பதால்,   என்ற முன்னொட்டு ஆப்பரேட்டர் "நிரூபிக்க முடியாத" ஆப்பரேட்டர் என அழைக்கப்படுகிறது. இவ்வகை புறம்பாக்கலானது அதன் அளவுருக்கள் "உறுதியானதாக" (அதாவது மாறிகள் எதையும் கொண்டிருக்கவில்லை) இருந்தால் உறுதியானதாக இருக்கும். அளவுரு மாறிகளைக் கொண்டிருந்தால் அதன் உறுதித் தன்மை இழக்கப்படுகிறது, மேலும் நிரூபண வழிமுறை முடிகிறது. குறிப்பாக, இப்போது  என்ற வினவலை விதிப்பூர்வமான அனைத்தையும் கணக்கிடப் பயன்படுத்த முடியாது.
எடுத்துக்காட்டுகள்
புரோலாகில் எழுதப்பட்ட சில எடுத்துக்காட்டுகள் பின்வருமாறு:
Hello world
வினவலுக்கான ஓர் எடுத்துக்காட்டு:
குவிக்சார்ட்
குவிக்சார்ட் வரிசைப்படுத்தல் வழிமுறை ஒரு பட்டியலை அதன் வரிசைப்படுத்தப்பட்ட பதிப்புடன் தொடர்புபடுத்துகிறது:
செயல்மிகு நிரலாக்கம்
பின்வரும் புரோலாக் நிரல், பல்லுறுப்புக்கோவை நேரத்திலுள்ள இரு பட்டியல்களின் நீண்ட பொது துணைத்தொடரைக் கண்டறிய செயல்மிகு நிரலாக்கத்தைப் பயன்படுத்துகிறது. உட்கூறு தரவுத்தளம் நினைவிருத்தலுக்கு பயன்படுத்தப்படுகிறது:
எடுத்துக்காட்டு வினவல்:
தொகுதிக்கூறுகள்
பெரிய நிரலாக்கத்திற்கு, வழங்குகிறது ஒரு தொகுதிக்கூறு முறையை புரோலாக் வழங்குகிறது. தொகுதிக்கூறு முறையானது ISO வினால் தரநிலையாக்கப்பட்டுள்ளது. இருப்பினும், அனைத்து புரோலாக் தொகுப்பிகளும் தொகுதிக்கூறு முறைகளை ஆதரிப்பதில்லை மேலும் பெரிய புரோலாக் தொகுப்பிகளின் தொகுதிக்கூறு முறைகளுக்கிடையே இணக்கத்தன்மை சிக்கல்கள் உள்ளன. இதன் விளைவாக, ஒரு புரோலாக் தொகுப்பியில் எழுதப்பட்ட தொகுதிக்கூறு பிறவற்றில் செயல்பட வேண்டும் என்ற அவசியம் இல்லை.
பாகுபடுத்தல்
வரையறுக்கப்பட்ட உட்கூறு இலக்கணங்கள் என அழைக்கப்படும் (DCGகள்) சிறப்பு கருத்துகளும் உள்ளன. க்கு பதிலாக  என்பதன் மூலம் வரையறுக்கபப்ட்ட ஒரு விதி, சில வெளிப்படையான மீண்டும் எழுதல் விதிகளின்படி முன் செயலாக்கிகளால் (, பிற மொழிகளில் உள்ள மேக்ரோக்களை ஒத்தது) விரிவாக்கப்படுகிறது, இதன் விளைவாக சாதாரண புரோலாக் உட்கூறுகள் உருவாகின்றன. மிகவும் பிரபலமாக, மீண்டும் எழுதல் பயனிலையை இரண்டு கூடுதல் அளவுருக்களுடன் பயன்படுத்துகிறது, அதை வெளிப்படையாக நிலையை தொடரிழையாக்கப் பயன்படுத்தப்படலாம், இது பிற மொழிகளிலுள்ள மோணாட்களைப் போன்றதாகும். DCGகள் இடைமுக வேறுபாடுகளுக்கான வசதியான இடைமுகத்தையும் வழங்குவதால் பெரும்பாலும் பாகுபடுத்திகள் அல்லது பட்டியல் உருவாக்கிகள் ஆகியவற்றை எழுத அவை பயன்படுகின்றன.
பாகுபடுத்தி எடுத்துக்காட்டு
ஒரு பெரிய எடுத்துக்காட்டு புரோலாகை பாகுபடுத்தலில் பயன்படுத்துவதன் ஆற்றலைக் காண்பிக்கும்.
பேக்கஸ்-நார் வடிவத்தில் குறிப்பிடப்பட்டுள்ள சொற்றொடர் கொடுக்கப்பட்டபட்சத்தில்:
<stat_part> ::= | <stat_part> ::= <id> = ; ::= |   ::= <id> | <id> ::= a | b ::= 0..9 ::= + | - | *
இதை, DCGகளைப் பயன்படுத்தி புரோலாகில், வைத்ததைப் பொறுத்து ஒரு டோக்கன் அதிகமாக உள்ளபடி முன்கணிப்பு பாகுபடுத்திக்குரிய முறையில் எழுதலாம்:
sentence(S) --> statement(S0), sentence_r(S0, S). sentence_r(S, S) --> []. sentence_r(S0, seq(S0, S)) --> statement(S1), sentence_r(S1, S). statement(assign(Id,E)) --> id(Id), [=], expression(E), [;]. expression(E) --> term(T), expression_r(T, E). expression_r(E, E) --> []. expression_r(E0, E) --> [+], term(T), expression_r(plus(E0,T), E). expression_r(E0, E) --> [-], term(T), expression_r(minus(E0, T), E). term(T) --> factor(F), term_r(F, T). term_r(T, T) --> []. term_r(T0, T) --> [*], factor(F), term_r(times(T0, F), T). factor(id(ID)) --> id(ID). factor(digit(D)) --> [D], { (number(D) ; var(D)), between(0, 9, D)}. id(a) --> [a]. id(b) --> [b].
இந்தக் குறியீடு (டோக்கன்களின் பட்டியலாகக் கொடுக்கப்பட்ட) ஒரு சொற்றொடருக்கும் அதன் கருத்துச்சுருக்கத் தொடரியல் கிளையமைப்புக்கும் (AST) உள்ள தொடர்பை வரையறுக்கிறது. எடுத்துக்காட்டு வினவல்:
?- phrase(sentence(AST), [a,=,1,+,3,*,b,;,b,=,0,;]). AST = seq(assign(a, plus(digit(1), times(digit(3), id(b)))), assign(b, digit(0))) ;
உகந்ததாக்கல்களைப் பயன்படுத்த, இது போன்ற கோவைகளை இயந்திரக் குறியீட்டில் தொகுத்தல் அல்லது அது போன்ற கூற்றுகளை நேரடியாக புரிதல் விளக்கம் கொள்ள புரோலாக் உறுப்புகளைப் பயன்படுத்தி குறிப்பிடப்பட்ட ASTகளைப் பயன்படுத்தலாம். பயனிலைகளின் தொடர்புடைய இயல்புக்கு இது பொதுவானதாக இருப்பதால், இந்த சொற்றொடர்களைப் பாகுபடுத்தவும் உருவாக்கவும் ஆகிய இரண்டு தேவைகளுக்குமே வரையறைகளைப் பயன்படுத்தலாம், மேலும் கொடுக்கப்பட்ட ஒரு டோக்கன்களின் பட்டியல் கொடுக்கப்பட்ட ஒரு கிளையமைப்புக்கு உரியதா என சோதிக்கவும் பயன்படுத்தலாம். மறுநிகழ் சராசரி எண்ணிக்கைக்கு, ஒவ்வொரு ஏதேனும் ஒரு அல்லது நிலையான சொற்றொடரும் அதன் விளைவாக அதற்குரிய AST ம் உருவாக்கப்படும்:
?- length(Tokens, _), phrase(sentence(AST), Tokens). Tokens = [a, =, a, ], AST = assign(a, id(a)) ; Tokens = [a, =, b, ], AST = assign(a, id(b)) இன்னும் பல.
உயர்-வரிசை நிரலாக்கம்
முதல் வரிசை தர்க்கம் பயனிலைகளிலான அளவிடலை அனுமதிப்பதில்லை. உயர்-வரிசை பயனிலை என்பது ஒன்று அல்லது மேற்பட்ட பிற பயனிலைகளை அளவுருக்களாகப் பயன்படுத்தும் பயனிலையாகும். தனித்த புரோலாக் குறிக்கோள்களை நிகழ்நேரத்தில் கட்டமைக்கவும் மதிப்பிடவும் முடியும் என்பதால்,  போன்ற உயர்-வரிசை பயனிலைகளை எழுதுவது எளிதாகும், அது கொடுக்கப்பட்ட பட்டியலின் ஒவ்வொரு உறுப்புக்கும் ஒரு தனித்த பயனிலையைப் பயன்படுத்துகிறது, மேலும் கொடுக்கப்பட்ட ஒரு பயனிலையைப் பூர்த்தி செய்யும் கூறுகளை வடிகட்டி அழகுபடுத்தவும் அனுமதிக்கும்   பயனிலையை எழுதுவதும் எளிதாகும்.
முழுமையான எண்களை மதிப்பிட இதைப் பயன்படுத்தலாம், மேலும் ஒரு எண் முழுமையான எண்ணா எனச் சோதிக்கவும் இதைப் பயன்படுத்தலாம்.
மெட்டா-புரிதல்விளக்கிகளும் பிரதிபலித்தல்
புரோலாக் ஒரு ஹோமோய்கோனிக் மொழியாகும், மேலும் அது பிரதிபலிப்புக்கான பல வசதிகளை வழங்குகிறது. வெளிப்படையல்லாத செயல்படுத்தல் உத்தியால் தூய புரோலாக் குறியீட்டுக்கான ஒரு துல்லியமான மெட்டா-சர்குலர் தீர்மான அம்சத்தை (மெட்டா-இண்ட்டர்ப்ரெட்டர் எனவும் அழைக்கப்படுகிறது) எழுதுவது சாத்தியமாகிறது. புரோலாக் நிரல்களே புரோலாக் உறுப்புகளின் தொடராகவே உள்ளது ( என்பது செருகல் ஆப்பரேட்டர்). அவை எளிதாகப் படிக்கத்தக்கவையாகவும் உட்கட்டமைக்கப்பட்ட இயங்குமுறைகளால் ( போன்ற) ஆய்வு செய்யத்தக்கவையாகவும் உள்ளன, தனிப்பயனாக்கப்பட்ட இண்ட்டர்ப்ரட்டர்களை எழுதுவது எளிதாகும், அவை புரோலாக் களத்தை குறிப்பிட்ட அம்சங்களைக் கொண்டு மேம்படுத்துகின்றன.
உறுதித் தன்மையும் முழுமைத்தன்மையும்
எளிய ஒரு ட்யூரிங் மெஷின் எடுத்துக்காட்டு பின்வரும் உண்மைகளால் குறிப்பிடப்படுகிறது:
இந்த இயந்திரம் யூனரி குறியீட்டாக்கத்திலுள்ள எண்களில் ஒன்றின் அளவுக்கு அதிகரிப்பை செய்கிறது: எந்த எண்ணிக்கையுமுள்ள "1" செல்களில் அது மீண்டும் நிகழ்ந்து முடிவில் ஒரு கூடுதல் "1" ஐ சேர்க்கிறது. எடுத்துக்காட்டு வினவலும் அதன் முடிவும்:
ஏதேனும் ஒரு கணக்கீட்டை புரோலாகில் அடுத்தடுத்த நிலைகளுக்கிடையேயான தொடர்பாக செயல்படுத்தப்பட்ட நிலை மாற்றங்களின் தொடர்ச்சியாக அறிவிப்புத் தன்மையுடன் எவ்வாறு குறிப்பிடலாம் என்பதை இது விளக்குகிறது.
ISO புரோலாக்
ISO புரோலாக் தரநிலை: 1995 இல் வெளியிடப்பட்ட ISO/IEC 13211-1, நடைமுறையில் உள்ள புரோலாகின் பிரதான கூறுகளின் பல செயல்படுத்தல்களின் தரநிலையாக்கத்தை நோக்கமாகக் கொண்டதாகும். அது முன்னர் குழப்பமாக இருந்த மொழியின் அம்சங்களைத் தெளிவாக்கியது, இதனால் பெயர்த்தக்க நிரல்கள் உண்டாயின. இந்தத் தரநிலையானது ISO X3J17 ஆணையத்தால் பராமரிக்கப்படுகிறது. இந்த தரநிலை தொகுதிக்கூறுகள், நூலகங்கள் அல்லது DCGகள் ஆகியவற்றுக்குப் பொருந்தாது.
தொகுத்தல்
செயல்திறனுக்கு, புரோலாக் குறியீடானது வழக்கமாக சுருக்கமான எந்திரக் குறியீட்டுக்கு தொகுக்கப்படுகிறது, பெரும்பாலும் ரெஜிஸ்டர்-அடிப்படையிலான வாரன் அப்ஸ்ட்ராக்ட் மெஷின் (WAM) வழிமுறைத் தொகுப்பின் தாக்கத்தைக் கொண்டதாக இது உள்ளது. சில செயல்படுத்தல்கள் தொகுத்தல் நேரத்தின் போது பயனிலையின் வகை மற்றும் பயன்முறைத் தகவலைப் பெற சுருக்க புரிதல்விளக்கத்தைப் பயன்படுத்துகின்றன அல்லது அதிக செயல்திறனுக்காக மெய் எந்திர குறியீட்டுக்கு தொகுக்கின்றன. புரோலாக் குறியீட்டுக்கான செயல்திறன் மிக்க செயல்படுத்தல் உத்திகளைக் கண்டுபிடிக்கும் துறையானது தர்க்க நிரலாக்க சமூகத்தின் தற்போது செயல்மிகு ஆராய்ச்சிக்குரியதாக உள்ளது, மேலும் சில செயல்படுத்தல்களில் பல்வேறு பிற செயல்படுத்தல் உத்திகள் பயன்படுத்தப்படுகின்றன. உட்கூற்று இரட்டையாக்கம்(பைனரைசேஷன்) மற்றும் ஸ்டாக்-அடிப்படையிலான கற்பனை இயந்திரங்கள் ஆகியவை இவற்றிலடங்கும்.
அட்டவணையாக்கம்
சில புரோலாக் அமைப்புகளான (BProlog, XSB மற்றும் யாப்), அட்டவணையாக்கம் எனப்படும் நீட்டிப்பை நிறைவேற்றி, கையேட்டால் சேமிக்கும் பயனாளர்களின் இடைநிலை முடிவுகளிலிருந்து விலக்கு அளிக்கிறது.
வன்பொருளில் நடைமுறைப்படுத்துதல்
ஐந்தாம் தலைமுறை கணிப்பொறி அமைப்பு திட்டங்களில், புரோலாக்கை வன்பொருளுடன் இணைத்து விரவல் கட்டமைப்புகளுடன் கூடிய வேகமான நிறைவேற்றத்தைப் பெறும் குறிக்கோளுடன் முயற்சிகள் செய்யப்பட்டன. இணை செயல்படுத்தல் முழுவதும் வேகத்தைக் கூட்ட கூடிய சில பண்புகளை புரோலாக் பெற்றிருந்தது. புல நிரலாக்கதக்க கேட் அணிகளில் வரும்புக்குட்பட்ட புரோலாக் நிரலாக்கங்களை தொகுப்பதே தற்போதைய அணுகுமுறையாகும். எனினும், சில மேம்பட்ட கட்டமைப்புகளை காட்டிலும் இசைவான பொது-தேவை வன்பொருள் அதிவேகமகமாக வளர்ந்துள்ளது.
விமர்சனம்
ஆய்வு மற்றும் கல்வியில் புரோலாக் பொதுவாக உபயோகிக்கப்பட்டாலும், புரோலாக் மற்றும் மற்ற தர்க்க நிரலாக்க மொழிகள் கணிப்பொறி துறையில் பொதுவான விளைவை உருவாக்க இயலவில்லை. தொழிலக தரங்களுக்கு சில செயலிகள் குறைவாக இருந்தாலும் ஒரு சில நெறிமுறைகள் 100,000 வரிகளுக்கு அதிகமாக இருக்கும். பெரிய அளவிலான நிரலாக்கமானது தொகுதிக்கூறுகளை ஆதரிக்கும் அனைத்து புரோலாக் தொகுப்பிகளாலும் சிக்கலானதல்ல, மேலும் பெரிய புரோலாக் தொகுப்பிகளின் தொகுதிக்கூறு முறைமைகளிடையே இணக்கத்தன்மை சிக்கல்கள் உள்ளன.
புரோலாகில் உருவாக்கப்பட்ட மென்பொருள், செயல்திறன் தண்டனை கொடுப்பதாக விமர்சிக்கப்பட்டது, ஆனால் மேம்பட்ட செயல்படுத்தல் இந்த விவாதங்களில் சிலவற்றை இல்லாமல் செய்துவிட்டது.
நீட்டிப்புகள்
பல்வேறு திசைகளில் ப்ரோலாக்கிலிருந்து நீட்டிக்கப்பட்ட தர்க்க நிரலாக்க திறன்களுக்கு பல்வேறு செயல்படுத்தல்கள் உருவாக்கப்பட்டன. அவை, கட்டுப்பாட்டு தர்க்க நிரலாக்கம் (CLP), இலக்குப்பொருள்-ஒருங்கமைக்கப்பட்ட தர்க்க நிரலாக்கம் (OOLP), ஒருங்கிணைவு, நேரியல் தர்க்கம் (LLP), செயல்பாடு மற்றும் உயர்-வரிசை தர்க்க நிரலாக்கத் திறன்கள், அறிவு அடிப்படையுடன் நேர்மறை இயங்குதிறன் உள்ளிட்டவை:
கட்டுப்பாடுகள்
கட்டுப்பாட்டு தர்க்க நிரலாக்கம் என்பது நேர அட்டவணை மற்றும் பிற திட்டமிடல் பணிகள் போன்ற தொழிற்துறை அமைப்புகளில் பல ப்ரோலாக் பயன்பாடுகளுக்கு முக்கியமானது ஆகும். முடிவுறு களங்களுக்கான குறைந்தபட்சம் ஒரு கட்டுப்பாட்டு தீர்வு உடனான பெரும்பாலான ப்ரோலாக் அமைப்புகள் கப்பல் மற்றும் பெரும்பாலும் விகிதமுறு எண்கள் போன்ற பிற களங்களுக்கான தீர்வுகள்.
உயர்-வரிசை நிரலாக்கம்
HiLog மற்றும் λProlog ஆகியவை உயர்-வரிசை நிரலாக்க அம்சங்களுடனான ப்ரோலாக் நீட்டிப்பு ஆகும்.
இலக்குப்பொருள் ஒருங்கமைவு
லாக்டாக் என்பது பின்புலத் தொகுப்பானாக பெரும்பாலான ப்ரோலாக் செயலாக்கங்கள் பயன்படுத்த முடிந்த இலக்குப்பொருள்-ஒருங்கமைந்த தர்க்க நிரலாக்க மொழியாகும். பல-நெறி மொழியாக, இது நெறி மாதிரிகள் மற்றும் பிரிவுகள், நெறிமுறைகள் (இடைமுகங்கள்), வகை-அடிப்படை தொகுப்பு வாயிலான பகுதி-அடிப்படையான நிரலாக்கம், நிகழ்வு-இயக்க நிரலாக்கம் மற்றும் உயர்மட்ட பல-மரையிடல் நிரலாக்கம் ஆகியவற்றுக்கான ஆதரவைக் கொண்டது.
ஓப்லாக் என்பது சிறிய, எளிதான, ப்ரோலாக்கிற்கான இலக்கு-ஒருங்கமைந்த நீட்டிப்பு, இது எடின்பர்க் பல்கலைக்கழக எட்கேட்டின் மார்க்கரெட் மேக்டௌகால் அவர்களால் உருவாக்கப்பட்டது.
உடன்நிகழ்வு
ப்ரோலாக்-எம்பிஐ என்பது செய்தி அனுப்புதல் இடைமுகம் வழியாக பகிரப்பட்ட கணினி செயலாக்கத்திற்கான ஓப்பன்-சோர்ஸ் SWI-ப்ரோலாக் நீட்டிப்பு ஆகும். மேலும் பல்வேறு உடன்நிகழ்வு ப்ரோலாக் நிரலாக்க மொழிகளும் உள்ளன.
பிற மொழிகளுக்கான இடைமுகங்கள்
ப்ரோலாக் மற்றும் Java நிரலாக்க மொழி ஆகியவற்றுக்கு இடையேயான ஒரு இணைப்பை வழங்கும்படியாக சட்டகப்பணிகளும் உள்ளன:
வரலாறு
ஃபிலிப் ரசல் என்பவரால் புரோலாக் என்ற பெயர் தேர்வு செய்யப்பட்டது. அது programmation en logique (பிரெஞ்சில் தர்க்கத்திலான நிரலாக்கம் ) என்பதன் சுருக்கமாகும். இது 1972 ஆம் ஆண்டுவாக்கில் ஃபிலிப் ரசல் மற்றும் அலைன் கால்மெரோரால் உருவாக்கப்பட்டது, அது ராபர்ட் கொவால்ஸ்கியின் ஹார்ன் உட்கூறுகளின் செயல்முறைப் புரிதல்விளக்கத்தின் அடிப்படையில் உருவாக்கப்பட்டது. தர்க்கத்தை, 1960கள் மற்றும் 1970களின் முற்பகுதியில் வட அமெரிக்காவில் மிகப் பிரபலமாக இருந்த செயல்முறையியல் அறிவு விளக்கத்துடன் கூடிய அறிவிக்கும் தன்மையுள்ள அறிவு விளக்க மொழியாகப் பயன்படுத்தும் ஆசையினால் இது பகுதியளவு ஊக்குவிக்கப்பட்டது. ராபர்ட் கொவ்வால்ஸ்கியின் கருத்துப்படி, முதல் புரோலாக் முறைமை 1972 ஆம் ஆண்டில் அலைன் கோல்மெரார் மற்றும் ஃபிலிப் ரசல் ஆகியோரால் உருவாக்கப்பட்டது. புரோலாகின் முதல் செயல்படுத்தல்கள் இண்ட்டர்ப்ரெட்டர்களாகும், இருப்பினும், டேவிட் எச். டி. வாரன் வாரன் அப்ஸ்ட்ராக்ட் மெஷினை உருவாக்கினார். அது முதலில் தோன்றிய மற்றும் சிறந்த தாக்கத்தை ஏற்படுத்திய புரோலாக் தொகுப்பியாகும், அது "எடின்பர்க் புரோலாக்" கிளை மொழியை வரையறுத்தது. அது பெரும்பாலான நவீன செயல்படுத்தல்களின் தொடரியலுக்கு அடிப்படையாக செயல்பட்டது.
புரோலாகின் நவீன மேம்பாடுகளில் பெருமளவு ஐந்தாம் தலைமுறை கணினி முறைமைகள் பணித்திட்டத்திலிருந்தே (FGCS) தோன்றின, அது புரோலாகின் ஒரு மாற்ற வகையை உருவாக்கியது, அது அதன் முதல் இயக்க முறைமையின் காரணமாக கெர்னல் மொழி என அழைக்கப்பட்டது.
தூய புரோலாக் முதலில், பின்வரும் வடிவத்திலான ஹார்ன் உட்கூறுகளைக் கொண்டுள்ள ஒரு தீர்மான தேற்ற நிரூபிப்பானுக்கு பயன்படுத்த மட்டுமே என்ற வரம்பைக் கொண்டிருந்தது:
H :- B1, ..., Bn.
தேற்ற நிரூபிப்பானின் பயன்பாடு இது போன்ற உட்கூறுகளை செயல்முறைகளாகக் கருதிக் கையாள்கிறது:
H ஐக் காண்பிக்க/தீர்க்க, B1 மற்றும் ... மற்றும் Bnஐக் காண்பிக்க/தீர்க்க வேண்டும்.
இருப்பினும், தூய புரோலாக் தோல்வியில் புறம்பாக்கல் எனும் அம்சத்தைக் கொண்டிருக்கும் வகையில் விரைவில் விரிவாக்கப்பட்டது, அந்த அம்சத்தில் (Bi) அல்லாத வடிவத்திலுள்ள எதிர்மறை நிபந்தனைகள் அவற்றுக்குரிய நேர்மறை நிபந்தனைகளான Bi ஐ முயற்சித்து தோல்வியடைவதன் மூலம் காண்பிக்கப்படுகின்றன.
குறிப்புதவிகள்
!, 2006, ISBN 1-904987-17-6.
புற இணைப்புகள்
! இன்க்.
பகுப்பு:புரோலாக் நிரலாக்க மொழிக் குடும்பம் பகுப்பு:கணினி மற்றும் தொலைத்தொடர்பு தரநிலைகள் பகுப்பு:அறிவிப்புத் தன்மை கொண்ட நிரலாக்க மொழிகள் பகுப்பு:கூகுள் தமிழாக்கம்-கணினியியல்
கணினி உதவு வடிவமைப்பும் வரைதலும்
thumb|300px|right|இயந்திரப் பாகமொன்றின் இருபரிமாண வரைபடமும், முப்பரிமாணத் தோற்றமும் கணினி உதவு வடிவமைப்பு மற்றும் வரைதல் (Computer Aided Design and Drawing)என்பது கணினி தொடர்பான கருவிகளைப் பயன்படுத்திக், கட்டிடக்கலை, பொறியியல், இயந்திர உற்பத்தி மற்றும் இன்னபிற துறைகளில் வடிவமைப்பு மற்றும் வரைபடம் வரைதலைக் குறிக்கின்றது. இதில் இதற்காக உருவாக்கப்படும் பலவகையான மென்பொருள்களும், சில சமயம், விசேடமாக உருவாக்கப்படும் வன்பொருள்களும் தொடர்பு படுகின்றன. தற்காலத்தில் இருபரிமாண, காவி அடிப்படையில் அமைந்த வரைபு முறைமைகள் (2D vector based drafting systems) தொடக்கம், முப்பரிமாண, மேற்பரப்பு மற்றும் திண்ம வடிவமைப்பு மாதிரியுருவாக்கிகள் (3D surface and solid design modellers) வரை பலவிதமான மென்பொருள்கள் புழக்கத்திலுள்ளன.
அறிமுகம்
கணினித் தொழில்நுட்பத்தின் வேகமான வளர்ச்சி மனித வாழ்வின் சகல துறைகளிலும் தாக்கத்தை ஏற்படுத்தியது போன்று, வடிவமைப்பு மற்றும் அதனோடிணைந்த படவரைதற் துறையிலும் பெரும் மாற்றங்களை ஏற்படுத்தியுள்ளது. 20 ஆம் நூற்றாண்டின் இறுதிக்கட்டம் வரை, வரைபலகைகளைப் பயன்படுத்திக் கைகளால் படங்களை வரைந்த நிலைக்கு மாற்றாக கணினிகளைப் பயன்படுத்திப் படம் வரையும் முறை அறிமுகமானது. இத் துறையில் கடந்த சில பத்தாண்டுகளில் ஏற்பட்ட வளர்ச்சி காரணமாகப் பல துறைகளில் இது ஒரு இன்றியமையாத அம்சமாக ஆகியுள்ளது.
பகுப்பு:வடிவமைப்பு பகுப்பு:படவரைகலை பகுப்பு:கணினி வரைகலை
தென்கிழக்கு ஆசிய ஒப்பந்த அமைப்பு
தென்கிழக்கு ஆசிய ஒப்பந்த அமைப்பு ( Southeast Asia Treaty Organization (SEATO) (சியோடா) என்பது தென்கிழக்காசியாவின் கூட்டுப் பாதுகாப்புக்காக உருவாக்கப்பட்ட ஒரு சர்வதேச அமைப்பு ஆகும். இது தென்கிழக்கு ஆசியா கூட்டுப் பாதுகாப்பு ஒப்பந்தம் அல்லது மணிலா ஒப்பந்தம், என்ற பெயரில் உருவாக்கப்பட்டு பிலிப்பீன்சு தலைநகரான மணிலாவில் 1954 செப்டம்பரில் கையொப்பமானது. 1955 பெப்ரவரி 19 அன்று தாய்லாந்தின் பேங்காக்கில் நடந்த கூட்டத்தில் இந்த அமைப்பு முறையாக நிறுவப்பட்டது. இந்த அமைப்பின் தலைமையகம் பாங்காக்கில் அமைக்கப்பட்டது. இந்த அமைப்பில் எட்டு உறுப்பு நாடுகள் இணைந்தன.
இது முதன்மையாக தென்கிழக்கு ஆசியாவில் பொதுவுடமைத் தத்துவத்தின் ஆதிக்கத்தின் பரவுவலைத் தடுக்கும் நோக்கத்துடன் உருவாக்கப்பட்டது, இந்த அமைப்பு பொதுவாக ஒரு தோல்வியுற்ற அமைப்பாக கருதப்படுகிறது, ஏனென்றால் உள்நாட்டு மோதல் மற்றும் சர்ச்சைகளானது சியாடோ இராணுவத்தின் பொதுப் பயன்பாட்டை தடுத்தது;   எவ்வாறாயினும், சியாடோவால் நிதியளிக்கப்பட்ட கலாச்சார மற்றும் கல்வித் திட்டங்கள் தென்கிழக்கு ஆசியாவில் நீண்ட கால விளைவுகளை ஏற்படுத்தின. பல உறுப்பு நாடுகள் ஆர்வத்தை இழந்து, பின்வாங்கியதால் 1977 சூன் 30 இல் சியாடோ கலைக்கப்பட்டது.
தோற்றம் மற்றும் கட்டமைப்பு
alt=A picture of a few SEATO nation leaders in Manila in 1966|வலது|thumb|250x250px|1966 அக்டோபர் 24 இல் [[மணிலாவின் காங்கிரஸ் கட்டிடத்திற்கு முன் சியாடோ நாடுகளின் சில தலைவர்களுடன் பிலிப்பைன்சு ஜனாதிபதி பேர்டினண்ட் மார்க்கோஸ்.]] தென்கிழக்கு ஆசிய கூட்டுப் பாதுகாப்பு உடன்படிக்கை அல்லது மணிலா ஒப்பந்தம், 1954 செப்டம்பர் 8 அன்று மணிலாவில் கையெழுத்திடப்பட்டது. அமெரிக்காவின் ட்ரூமன் கோட்பாட்டின்படியான பொதுவுடமை எதிர்ப்பு மற்றும் கூட்டு பாதுகாப்பு குறித்த உடன்படிக்கைகளின் ஒரு பகுதியாக இவ்வொப்பந்தம் அமைந்தது. இந்த உடன்பாடுகள் மற்றும் ஒப்பந்தங்கள் கம்யூனிச சக்திகளுக்கு எதிரான கூட்டணிகளை உருவாக்கும் நோக்கங்களைக் கொண்டிருந்தன. இந்தக் கொள்கையானது அமெரிக்கத் தூதரும் சோவியத் நிபுணருமான ஜோர்ஜ் எஃப். கென்னனால் பெரிதும் உருவாக்கப்பட்டது. சியாடோ அமைப்பை பொதுவுடமை எதிர்ப்பு மற்றும் கூட்டுப் பாதுகாப்பு போன்ற நோக்கங்களுக்காக தென்கிழக்கு ஆசியாவில் உருவாக்குவதன் பின்னணியில் இருந்த முதன்மை சக்தியாக, அமெரிக்க ஜனாதிபதி ட்விட் டி. ஐசென்ஹோவரின் அரச செயலாளரான ஜான் ஃபாஸ்டர் டல்லஸ் (1953-1959) கருதப்படுகிறார். அமெரிக்கத் துணை ஜனாதிபதி ரிச்சர்ட் நிக்சனின் 1953 ஆம் ஆண்டு ஆசியப் பயணத்தின்போது சியாடோவை நேட்டோவிற்கு சமமான ஒரு அமைப்பு எனக் கூறினார்.
சியாடோவானது வட அத்திலாந்திய ஒப்பந்த அமைப்பின் (நேட்டோ) ஒரு தென்கிழக்கு ஆசிய பதிப்பு என்று கருதப்பட்டது, இதில் ஒவ்வொரு உறுப்பு நாடுகளின் இராணுவப் படைகளும் அங்கத்துவ நாடுகளுக்கான கூட்டுப் பாதுகாப்பை வழங்க ஒருங்கிணைக்கப்படும். அமைப்புரீதியாக, 1957 இல் கான்பராவில், சியோடாவின் செயலாளர் நாயகம் தலைமையில் நடந்த கூட்டத்தில் உறுப்பு நாடுகளின் பிரதிநிதிகளின் குழு மற்றும் சர்வதேச ஊழியர்களுடன் கூடிய ஒரு தலைமைச் செயலகம் அமைக்கப்பட்டது. பொருளாதாரம், பாதுகாப்பு, தகவல் ஆகியவற்றிற்கும் குழுக்கள் அமைக்கப்பட்டன. சியாடோவின் முதல் செயலாளர் நாயகமாக தாய்லாந்தின் இராசதந்திரியும், அரசியல்வாதியுமான போட் சரேசன் பொறுப்பேற்றார். இவர் 1952 மற்றும் 1957 ஆண்டுகளுக்கு இடையில் தாய்லாந்தின் அமெரிக்கத் தூதராக பணியாற்றியவர், மேலும் 1957 செப்டம்பர் 1 முதல் 1958 சனவரி வரை தாய்லாந்தின் பிரதமராக இருந்தார்.
நேட்டோ கூட்டணி போலல்லாமல், சியாட்டோவில் எந்தவொரு கூட்டுத் தலைமையின் கீழான நிலையான படைகளும் இல்லை.
உறுப்பினர்கள்
alt=Picture of the 1966 SEATO conference in Manila|thumb|1966 ஆண்டு மணிலாவில் நடந்த சியாட்டோ மாநாடு தென்கிழக்கு ஆசிய ஒப்பந்த அமைப்பு என்ற பெயரைக் கொண்டிருந்தாலும், அமைப்பில் பெரும்பாலும் இப்பகுதிக்கு வெளியில் உள்ள நாடுகளையும், அதாவது பிராந்தியத்தில் அல்லது அமைப்பில் ஆர்வம் கொண்ட நாடுகளையும் உள்ளடக்கியதாக இருந்தது. அவை ஆத்திரேலியா, பிரான்சு, நியூசிலாந்து, பாக்கித்தான் ( கிழக்கு பாகிஸ்தான் சேர்த்து, தற்போது வங்காளதேசம்), பிலிப்பீன்சு, தாய்லாந்து, ஐக்கிய இராச்சியம், அமெரிக்க ஐக்கிய நாடு ஆகும்.
வரவு செலவுத் திட்டம்
1958 மற்றும் 1973 க்கு இடையில் குடிமை மற்றும் இராணுவ வரவு செலவுத் திட்டங்களுக்கான சராசரி பங்களிப்புகள் :
வெளி இணைப்புகள்
பகுப்பு:பன்னாட்டு இராணுவக் கூட்டணிகள் பகுப்பு:தென்கிழக்காசியா
சராய்கேலா சட்டமன்றத் தொகுதி
என்பது ஜார்க்கண்டின் சட்டமன்றத்துக்கான தொகுதியாகும். இது சிங்பூம் மக்களவைத் தொகுதிக்கு உட்பட்டது.
பகுதிகள்
இந்த தொகுதியில் கீழ்க்காணும் பகுதிகள் சேர்க்கப்பட்டுள்ளன.
சான்றுகள்
பகுப்பு:ஜார்க்கண்டின் சட்டமன்றத் தொகுதிகள் பகுப்பு:மேற்கு சிங்பூம் மாவட்டம்
நடுக்கல்லூர் வண்ணார்மாடசுவாமி கோயில்
நடுக்கல்லூர் வண்ணார்மாடசுவாமி கோயில் தமிழ்நாட்டில் திருநெல்வேலி மாவட்டம், நடுக்கல்லூர் என்னும் ஊரில் அமைந்துள்ள கிராமக் கோயிலாகும்.
ஒருநாள் பன்னாட்டுத் துடுப்பாட்ட உலகக்கிண்ண சாதனைகள் பட்டியல்
துடுப்பாட்ட உலகக்கிண்ணப் போட்டிகள் 1975 முதல் நான்கு வருடங்களுக்கு ஒரு முறை பன்னாட்டுத் துடுப்பாட்ட அவையினால் நடாத்தப்பட்டு வருகிறது.
நடுக்கல்லூர் வண்ணார்மாடசுவாமி கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
ஒருநாள் பன்னாட்டுத் துடுப்பாட்ட உலகக்கிண்ண சாதனைகள் பட்டியல்
துடுப்பாட்ட உலகக்கிண்ணப் போட்டிகளில் மட்டையாளருக்கான சாதனைகள் பலவற்றை சச்சின் டெண்டுல்கர் படைத்துள்ளார். பந்துவீச்சு சாதனைகளில் கிளென் மெக்ரா முன்னணி வகிக்கிறார்.
நடுக்கல்லூர் வண்ணார்மாடசுவாமி கோயில்
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
ஒருநாள் பன்னாட்டுத் துடுப்பாட்ட உலகக்கிண்ண சாதனைகள் பட்டியல்
குறியீடுகள்
அணிக் குறியீடு
நடுக்கல்லூர் வண்ணார்மாடசுவாமி கோயில்
பூசைகள்
இக்கோயிலில் ஒருகாலப் பூசை நடக்கின்றது.
ஒருநாள் பன்னாட்டுத் துடுப்பாட்ட உலகக்கிண்ண சாதனைகள் பட்டியல்
குறியீடுகள்
துடுப்பாட்டக் குறியீடு
நடுக்கல்லூர் வண்ணார்மாடசுவாமி கோயில்
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஒருநாள் பன்னாட்டுத் துடுப்பாட்ட உலகக்கிண்ண சாதனைகள் பட்டியல்
குறியீடுகள்
பந்துவீச்சுக் குறியீடு
தற்போது விளையாடுவோர்
அனைத்து உலகக்கிண்ணப் போட்டிகள்
வெற்றி விழுக்காடு முடிவிலா ஆட்டங்களை விலக்கியும் சமன்களுக்கு அரைவெற்றி என எடுத்தும் கணக்கிட்டப்பட்டுள்ளது.
ஒரு போட்டித்தொடர்
விளையாடிய போட்டிகளின் அடிப்படையில் தரப்படுத்தப்பட்டுள்ளது; 2007 ஆஸ்திரேலியா 11 போட்டிகள், 2003 ஆஸ்திரேலியா 11 போட்டிகள், 1996 இலங்கை 8 போட்டிகள் (புறக்கணிப்புப் போட்டிகள் 2 உட்பட). 1975 உலகக்கிண்ணத்தில், மேற்கிந்தியத் தீவுகள் அணியும் விளையாடிய அனைத்துப் போட்டிகளிலும் வென்றது (5 போட்டிகள்).
தொடர் சாதனைகள்
+ ஆஸ்திரேலியா 34 போட்டிகளில் 32ல் வெற்றி பெற்றுள்ளது. ஒரு ஆட்டம் சமநிலை, ஒரு ஆட்டம் முடிவில்லை.
அனைத்து உலகக்கிண்ணப் போட்டிகள்
சச்சின் தெண்டுல்கர் பல்வேறு துடுப்பாட்ட சாதனைகளைக் கொண்டுள்ளார். அவற்றுள் அதிக சதங்கள், அதிக அரைச் சதங்கள் மற்றும் அதிக ஓட்டங்கள் என்பன அடங்கும். மேலும் அவர் அதிக ஆட்ட நாயகன் விருதுகளையும் வென்றுள்ளார்.
தொடர் சாதனைகள்
பொண்டிங், 2003 துடுப்பாட்ட உலகக்கிண்ண இறுதிப்போட்டியில் இந்தியாவுக்கெதிராகச் சதம் பெற்றார். பின் 2007 துடுப்பாட்ட உலகக்கிண்ணத்தில் ஆஸ்திரேலியாவின் முதல் போட்டியில் ஸ்கொட்லாந்துக்கெதிராகச் சதம் பெற்றார்.
அனைத்து உலகக்கிண்ணப் போட்டிகள்
பந்து வீச்சுச் சாதனைகளில் கிளென் மெக்ராத் முன்னிலை வகிக்கிறார். இச் சாதனைகளில் மூன்றை அவர் வசப்படுத்தியுள்ளார். தொடர்ச்சியாக நான்கு பந்துகளில் நான்கு இலக்குகளைப் பெற்ற ஒரே பந்து வீச்சாளராக லசித் மாலிங்க திகழ்கிறார். இவர் 2007 துடுப்பாட்ட உலகக்கிண்ணத்தின்போது தென்னாபிரிக்க அணிக்கெதிராக இச்சாதனையை நிகழ்த்தினார். சமிந்த வாஸ், 2003ல் வங்காள தேச அணிக்கெதிரான போட்டியில் ஐந்து பந்துகளில் நான்கு இலக்குகளை வீழ்த்தியுள்ளார். போட்டியின் முதல் மூன்று பந்துகளில் இவர் மூன்று இலக்குகளையும் பெற்றது ஒரு சாதனையாகும். சேத்தன் சர்மா, சக்லைன் முஷ்டாக், பிரெட் லீ மற்றும் கேமர் ரோச் ஆகியோரும் ஹற்றிக் சாதனை புரிந்துள்ளனர்.
உலகக்கிண்ணப் போட்டியொன்றில் ஹற்றிக் பெற்ற முதல் வீரர் சேத்தன் சர்மா ஆவார். உலகக்கிண்ணப் போட்டிகளில் இரண்டு ஹற்றிக் பெற்ற முதல் வீரர் லசித் மாலிங்க ஆவார்.
ஒரு போட்டித் தொடர்
Full Table on Cricinfo
களத்தடுப்புச் சாதனைகள்
சிறந்த களத்தடுப்பாளர்களுக்கான சாதனைகள் பல்வேறு காலப்பகுதிகளில் விளையாடிய வெவ்வேறு களத்தடுப்பாளர்களால் உருவாக்கப்பட்டாலும் இலக்குக் காப்பாளருக்கான சாதனைகளில் முன்னிலை வகிப்பவர் ஆஸ்திரேலிய அணி வீரர் அடம் கில்கிறிஸ்ட் ஆவார். இவர் அனைத்துப் போட்டிகள், ஒரு தொடர் மற்றும் ஒரு போட்டி ஆகியவற்றில் அதிக ஆட்டமிழப்புக்களைச் செய்துள்ளார்.
உதிரிகள்
உதிரி என்பது துடுப்பாட்ட வீரர் ஒருவரால் தனது துடுப்பின் மூலம் பெறப்படும் ஓட்டங்கள் தவிர்ந்த ஓட்டங்களாகும். முறையற்ற பந்துவீச்சு (நோபோல்) ஒன்றின் போது துடுப்பாட்ட வீரர் தனது துடுப்பினால் பந்தை அடிப்பதன் மூலம் பெறப்படும் ஓட்டங்கள் இவற்றுள் அடங்காது. உதிரிகள் துடுப்பாட்ட வீரரின் ஒட்டங்களுடன் சேர்க்கப்படாது தனியே கணக்கிடப்படும்.
மைதானங்கள்
உலகக்கிண்ணம் இங்கிலாந்தில் நான்குமுறை நடைபெற்றுள்ளது. இதனால் இங்கிலாந்து மைதானங்களில் அதிக போட்டிகள் நடைபெற்றுள்ளன.
நடுவர்கள்
ஸ்டீவ் பக்னர் 1992 முதல் 2007 வரையான ஐந்து இறுதிப் போட்டிகளில் நடுவராகக் கடமையாற்றியுள்ளார். இதுவோர் உலகக்கிண்ண சாதனையாகும். ஆயினும் இவர் டேவிட் ஷெப்பேர்டிலும் 2 போட்டிகள் குறைவாக கடமயாற்றியுள்ளார்.
அதிக பங்குபற்றல்
அதிக போட்டிகளில் பங்குபற்றிய வீரர்களாக ஆஸ்திரேலிய வீரர்களே காணப்படுகின்றனர் ஏனெனில் அவர்கள் நான்கு தொடர்ச்சியான உலகக்கிண்ண இறுதிப் போட்டிகளில் பங்குபற்றியுள்ளனர். ஐந்து தொடர்களில் பங்குபற்றிய வீரர்களே முதல் பத்து இடங்களில் காணப்படுகின்றனர்.
அண்டர்சன் கும்மின்ஸ், கெப்லர் வெசல்ஸ், எட் ஜோய்ஸ் மற்றும் இயோன் மோர்கன் ஆகிய நால்வரும் உலகக்கிண்ணப் போட்டிகளில் இரு வேறு நாடுகளைப் பிரதிநிதித்துவப்படுத்தி கலந்துகொண்டோராவர்.
வயது
20 வயதிலும் குறைந்த, 32 வீரர்கள் உலகக்கிண்ணப் போட்டிகளில் விளையாடியுள்ளனர். அவர்களுள் 21 பேர் இந்திய உபகண்டத்தைச் சேர்ந்தோராவர். இன்று வரை, 40இலும் கூடிய வயதுடைய 14 வீரர்கள் பங்குபற்றியுள்ளனர்.
மேற்கோள்கள்
பகுப்பு:துடுப்பாட்ட உலகக்கிண்ணம் பகுப்பு:மேற்கோள் வழு-Defined multiple times பகுப்பு:மேற்கோள் வழு-ref குறிச்சொல்லுக்கு உரையில்லாதவை
இராஜேசு பிண்டால்
இராஜேசு பிண்டால் (Rajesh Bindal)(பிறப்பு 16 ஏப்ரல் 1961) என்பவர் இந்திய நீதிபதி ஆவார். இவர் தற்போது அலகாபாத் உயர் நீதிமன்றத்தின் தலைமை நீதிபதியாக உள்ளார். இவர் முன்னர் செயல் தலைமை நீதிபதியாகக் கல்கத்தா உயர்நீதிமன்றத்தில் பணியாற்றினார். டி. பி. இராதாகிருஷ்ணன் ஓய்வு பெற்ற பிறகு, தற்காலிக தலைமை நீதிபதியாக பணியாற்ற இந்தியக் குடியரசுத் தலைவரால் நியமிக்கப்பட்டார். "நியாயமான மற்றும் பாரபட்சமற்ற நீதி வழங்குவதில் குறுக்கீடு" என்ற அடிப்படையில் இவரை நீக்குமாறு மேற்கு வங்கத்தின் வழக்கறிஞர் குழு, இந்தியத் தலைமை நீதிபதியிடம் முறையீடு செய்துள்ளது.
நீதிபதியாக
ராஜேஷ் பிண்டால் பஞ்சாப் மற்றும் அரியானா உயர் நீதிமன்றம் நீதிபதியாக 2006-ல் நியமிக்கப்பட்டார். இவர் நீதிமன்றத்தின் கணினிக் குழு மற்றும் நிலுவைத் தொகைக் குழுவின் தலைவரானார். 2018ஆம் ஆண்டு அக்டோபர் 26 அன்று, கொலிஜியம் இவரைச் சென்னை உயர் நீதிமன்றத்திற்கு பணியிடமாற்றத்திற்குப் பரிந்துரைத்தது. இவர் தனது இடமாற்றத்தை மறுபரிசீலனை செய்யுமாறு கோரினார். சென்னைக்குப் பதிலாக வட இந்தியாவில் உள்ள உயர் நீதிமன்றத்திற்கு மாற்றுமாறு கோரினார். கொலீஜியம் இடமாற்றத்தினை மறுபரிசீலனை செய்ய இயலாது என நிராகரித்து, இடமாற்றத்திற்கான கோரிக்கையை ஏற்றுக்கொண்டது. நவம்பர் 11 அன்று, லடாக் மற்றும் ஜம்மு காஷ்மீர் ஒன்றிய பிரதேசங்களுக்கான உயர் நீதிமன்றமான ஜம்மு காஷ்மீர் உயர் நீதிமன்றத்திற்கு மாற்றியது.
2020 திசம்பர் 9 அன்று, கீதா மிட்டல் ஓய்வு பெற்றதைத் தொடர்ந்து ஜம்மு காஷ்மீர் உயர் நீதிமன்றத்தின் செயல் தலைமை நீதிபதியாகப் பணியாற்ற பிண்டல் இந்தியக் குடியரசுத் தலைவரால் நியமிக்கப்பட்டார். ஜனவரி 5, 2021 அன்று, ஜம்மு மற்றும் காஷ்மீர் உயர் நீதிமன்றத்தின் தலைமை நீதிபதியாக பங்கஜ் மிதால் பொறுப்பேற்ற பிறகு, எஸ். ஏ. பாப்டேயின் பரிந்துரையின் மூலம் இவர் கல்கத்தா உயர் நீதிமன்றத்திற்கு மாற்றப்பட்டார். டி. பி. இராதாகிருஷ்ணன் ஓய்வு பெற்றதைத் தொடர்ந்து, இவர் ஏப்ரல் 29 அன்று கல்கத்தா உயர் நீதிமன்றத்தின் தற்காலிக தலைமை நீதிபதியாக பணியாற்ற இந்தியக் குடியரசுத் தலைவரால் நியமிக்கப்பட்டார். பின்னர் ஜூன் 27 அன்று, மேற்கு வங்கத்தின் வழக்கறிஞர் குழுமம், "நியாயமான மற்றும் பாரபட்சமற்ற நீதி வழங்கலில் குறுக்கீடு" என்ற அடிப்படையில், பிண்டாலை தற்காலிக தலைமை நீதிபதியைப் பதவி நீக்கம் செய்யுமாறு தலைமை நீதிபதி என். வி. இரமணாவிடம் முறையிட்டது.
இதன் பின்னர் அக்டோபர் 9, 2021 அன்று பிண்டால் அலகாபாத் உயர் நீதிமன்றத்தின் தலைமை நீதிபதியாகப் பணி உயர்வு பெற்று, அக்டோபர் 11, 2021 அன்று பதவியேற்றார்.
பதவி உயர்வில் இடஒதுக்கீடு
பஞ்சாப் பட்டியல் சாதி மற்றும் பிற்படுத்தப்பட்ட வகுப்பினர் (சேவைகளில் இட ஒதுக்கீடு) சட்டம், 2006ஐ ரத்து செய்த நீதிபதி பி. எஸ்.வாலியாவுடன் பிண்டால் இரு நீதிபதிகள் இருக்கையில் இருந்தார். சி மற்றும் டி பிரிவு அரசுப் பணிகளில் பட்டியல் சாதியினர் மற்றும் பழங்குடியினருக்குப் பதவி உயர்வுகளில் 20% இட ஒதுக்கீடும், ஏ மற்றும் பி வகை அரசுப் பணிகளில் 14% இட ஒதுக்கீடும் சட்டம் வழங்கியது.
மேற்கோள்கள்
பகுப்பு:வாழும் நபர்கள் பகுப்பு:1961 பிறப்புகள் பகுப்பு:இந்திய நீதிபதிகள்
போபால் மாவட்டம்
போபால் மாவட்டம், இந்திய மாநிலமாகிய மத்தியப் பிரதேசத்தில் உள்ள மாவட்டங்களில் ஒன்றாகும். . இதன் தலைநகரம் போபால். இது மத்தியப் பிரதேசத்தில் அதிக மக்கள்தொகை கொண்ட நான்காவது மாவட்டமாகும். மக்கள் அடர்த்தி விகிதத்தில், மாநில அளவில் முதலிடத்தில் உள்ளது. இம்மாவட்டப் பகுதிகளை போபால் நவாப்புகள் 1948-ஆம் ஆண்டு வரை ஆண்டனர்.
தொழில்
இங்கு வாழும் மக்களில் பெரும்பாலானோர் உழவுத் தொழிலை மேற்கொள்கின்றனர்.
ஆட்சிப் பிரிவுகள்
இந்த மாவட்டம் இரண்டு வட்டங்களாகப் பிரிக்கப்பட்டுள்ளது.
இணைப்புகள்
போபால்
பகுப்பு:மத்தியப் பிரதேசத்திலுள்ள மாவட்டங்கள்
பாசுபரசு முச்சயனைடு
பாசுபரசு முச்சயனைடு (Phosphorus tricyanide) P(CN)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பாசுபரசு முக்குளோரைடுடன் மும்மெத்தில் (ஐசோ)சயனோசிலேன் சேர்மத்தை சேர்த்து வினைபுரியச் செய்து பாசுபரசு முச்சயனைடை தயாரிக்கலாம். டை எத்தில் ஈதரில் உள்ள பாசுபரசு முப்புரோமைடுடன் வெள்ளி சயனைடு சேர்த்து வினை புரியச் செய்தும் இதை தயாரிக்க முடியும். பாசுபரசு முச்சயனைடு வெப்ப சிதைவுக்கு உட்படும்போது கிராஃபைட் நிலைமாற்றம் C3N3P உருவாகும். இமேலும் இச்சேர்மம் Re(CO)5FBF3 உடன் வினைபுரிந்து {P[CN-Re(CO)5]3}(BF4)3 என்ற அணைவுச் சேர்மத்தைக் கொடுக்கிறது.
மேற்கோள்கள்
பகுப்பு:பாசுபரசு(III) சேர்மங்கள் பகுப்பு:சயனைடுகள்